கேள்வி: வெப்பவீங்கி - மென்கரி உண்டாக்குவன குறித்து விரிவாக சொல்லுங்கள்.
பதில்: இவ்வகை வெப்பவீங்கிகள் தீயில் எரியும்போது மென் கரியை உண்டாக்குகின்றன. இது மிகக் குறைவாகவே வெப்பம் கடத்தும் ஆதலால் இதனூடாக வெப்பம் கடத்தப்படுவது குறைகிறது. இவ்வகை வெப்பவீங்கிகள் குறிப்பிடத்தக்க அளவிலான ஐதரேட்டுக்களைக் கொண்டிருப்பதனால், சூடாகும்போது நீர் வெளிவிடப்படுகின்றது. இது ஒரு குளிர்வித்தல் விளைவையும் ஏற்படுத்துகிறது. நீர் வெளியேறிய பின்னர், உருவான கரியின் வெப்பக்காப்பு இயல்பு மட்டுமே நெருப்பு எரியும் பக்கத்திலிருந்து மறு பக்கத்துக்கு வெப்பம் கடத்தப்படுவதைக் குறைக்கின்றது. மென்கரி உண்டாக்கும் வெப்பவீங்கிகள் பெரும்பாலும் எஃகு ஆன அமைப்புக் கூறுகளைத் தீயிலிருந்து பாதுகாப்பதற்கான மெல்லிய பூச்சுக்களாகவும், தீத்தடுப்பு மெத்தைகளாகவும் பயன்படுகின்றன.